Lejeune Mbella Mbella
Lejeune Mbella Mbella (ad Nkongsamba prope Duala natus die 9 Iulii 1949) est politicus Cameroniae.

E familia oppidi Ebone ortus, in urbe nativa educatus, alumnus est universitatis Yaundensis 2. Iuxta ministerium rerum externarum ab anno 1980 operam dedit, Ottavam Lutetiamque a principio missus. Consul Cameronensis Massiliae in urbe ab 1993 usque in 1997, mox legatus Cameroniae iuxta regimen Iaponense ab 2002, deinde iuxta Franciam ab 2006 novem annos meruit.
Die 2 Octobris 2015 minister a rebus externis factus est, primo ministro Philemone Yang. Quod officium anno 2019, primo ministro Iosepho Dion Ngute, retinuit.

Notae 

Nati 1949
Homines vivi
Politici Cameroniae
Legati Cameroniae
Ministri rerum externarum
Alumni Universitatis Yaundensis